મુંબઈઃ ફિલ્મ 'પાકિઝા'ની એક્ટ્રેસ ગીતા કપૂર તો ફિલ્મ રસિયાઓને યાદ છે. તેમનું નિધન મુંબઈના એક વૃદ્ધાશ્રમમાં થયું હતું. તેમના સંતાનો તેમને હોસ્પિટલમાં મૂકીને ભાગી ગયા હતાં. તેમની પાસે સારવાર કરાવવાના પૈસા નહોતાં. હવે, ફરી એકવાર ગ્લેમર વર્લ્ડની કાળી બાજુ સામે આવી છે. જાણીતા રાઈટર બ્રિજ કત્યાલ આજકાલ ચેરિટી હોસ્પિટલમાં છે. સૂત્રોના જણાવ્યા પ્રમાણે, અનેક સુપરહિટ ફિલ્મ્સના રાઈટર 85 વર્ષીય બ્રિજ કત્યાલને કોઈ સંતાન નહોતું. તેમણે એક દીકરાને દત્તક લીધો હતો અને આજે આ જ દીકરો બ્રિજ કત્યાલની કોઈ દેખરેખ રાખી રહ્યો નથી. છેલ્લાં પાંચ વર્ષથી કેન્સર સામે ઝઝૂમતા કત્યાલની પાસે પૈસા નથી.